Návrh

Zákon

z ...........2007,

ktorým sa mení a dopĺňa zákon č. 527/2002 Z. z. o dobrovoľných dražbách
a o doplnení zákona Slovenskej národnej rady č. 323/1992 Zb. o notároch
a notárskej činnosti (Notársky poriadok) v znení neskorších predpisov a o zmene a doplnení Občianskeho zákonníka

Národná rada Slovenskej republiky sa uzniesla na tomto zákone:

Čl. I

Zákon č. 527/2002 Z. z. o dobrovoľných dražbách a o doplnení zákona Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov sa mení a dopĺňa takto:

1.	V § 3 odsek 2 znie:
„(2) Podľa tohto zákona nie je možné dražiť predmet dražby, s ktorým navrhovateľ dražby, alebo dražobník na základe zmluvy, vykonateľného rozhodnutia súdu, alebo orgánu štátnej správy, nemôže nakladať, alebo ak konanie dražby vylučuje osobitný predpis.2)“ .

2.	§ 5 sa dopĺňa odsekom 9, ktorý znie:
„(9) Účastníkom dražby nemôže byť dlžník a osoby jemu blízke7a); nikto nemôže dražiť za nich.“.

Poznámka pod čiarou k odkazu 7a znie:
„7a)  § 116 Občianskeho zákonníka.“.

3.	V § 7 odsek 1 znie: 
„(1) Navrhovateľom dražby je vlastník predmetu dražby, osoba, ktorá vykonáva záložné právo (ďalej len „záložný veriteľ“), alebo iná osoba, ktorá za podmienok upravených v tomto zákone navrhuje vykonanie dražby.“. 

4.	V § 8 odsek 2 znie:
„(2) Dražobník je povinný umožniť nahliadnutie do písomností podľa odseku 1 s výnimkou zmluvy o vykonaní dražby navrhovateľovi dražby, vlastníkovi predmetu dražby, dlžníkovi a účastníkovi dražby v prípade dražby, na ktorej sa tento účastník zúčastnil.“.

5.	Za § 9 sa vkladá nový § 9a, ktorý vrátane nadpisu znie:

„§ 9a
Kontrola 

„(1) Kontrolu dodržiavania podmienok organizovania a priebehu dražieb vykonáva Ministerstvo spravodlivosti Slovenskej republiky (ďalej len „ministerstvo“). Živnostenský úrad zašle ministerstvu bez zbytočného odkladu právoplatné rozhodnutie o udelení koncesie alebo o jej zrušení. Ministerstvo uverejní na svojej internetovej stránke údaje o dražobníkovi v rozsahu zverejňovanom živnostenským úradom              v živnostenskom registri.
(2) Ak ministerstvo zistí nedostatky v činnosti kontrolovanej osoby spočívajúce v porušení alebo obchádzaní ustanovení tohto zákona, alebo iných všeobecne záväzných právnych predpisov, môže kontrolovanej osobe podľa závažnosti spôsobu a miery zavinenia, povahy rozsahu a doby trvania protiprávneho konania, alebo iných zistených nedostatkov 
a) uložiť opatrenie na nápravu spočívajúce v povinnosti odstrániť nedostatky v určenej lehote,
b) navrhnúť príslušnému orgánu podľa osobitného predpisu8) odobratie oprávnenia na prevádzkovanie činnosti dražobníka,
c) uložiť pokutu až do výšky 1 000 000 Sk.“.

6.	V § 10 odsek 1 znie:
 „(1) Písomnosti sa doručujú formou listovej zásielky do vlastných rúk s doručenkou a ak nie je možné alebo účelné doručiť ich iným preukázateľným spôsobom do vlastných rúk osobe, ktorej sú určené. Na doručovanie sa primerane použijú ustanovenia osobitného predpisu11).“.

Poznámka pod čiarou k odkazu 11 znie:
„11) Občiansky súdny poriadok.“.

7.	V § 11 odsek 4 znie:
„(4) Ak je predmetom dražby byt, dom, iná nehnuteľnosť, podnik alebo jeho časť, dražobník je povinný najmenej 15 dní pred konaním dražby uverejniť oznámenie o dražbe a oznámenie o opakovanej dražbe  na úradnej tabuli obce, na ktorej území sa predmet dražby nachádza a v rovnakej lehote zverejniť aj v periodickej tlači minimálne s pôsobnosťou pre obec, na ktorej území sa predmet dražby nachádza základné údaje o čase, mieste, predmete a najnižšom podaní dražby a opakovanej dražby. Obec je povinná takéto oznámenie uverejniť.“.

8.	V § 11 sa za odsek 4 vkladá nový odsek 5, ktorý znie:
„(5) Ak ide o predmet dražby podľa odseku 4, dražobník je povinný v lehote podľa odseku 4 označiť ho podľa prílohy. Zároveň v tejto lehote na viditeľné miesto umiestni oznámenie o dražbe a oznámenie o opakovanej dražbe. Vlastník predmetu dražby je povinný strpieť umiestnenie takéhoto označenie.“.

Doterajšie odseky 5 a 6 sa označujú ako odseky 6 a 7.

9.	§ 12 sa dopĺňa odsekmi 4 a 5, ktoré znejú:
„(4) Pokiaľ osoba, ktorá má predmet dražby v držbe neumožní vykonanie ohodnotenia predmetu dražby, je možné ohodnotenie vykonať z dostupných údajov, ktoré má dražobník k dispozícii.
(5) V prípade, že je navrhovateľom dražby záložný veriteľ, dražobník zašle vlastníkovi predmetu dražby cenu zistenú ohodnotením a to najneskôr 30 dní pred dňom konania dražby. V prípade, že sa predmet dražby ohodnocuje znaleckým posudkom, zašle dražobník spoločne s oznámením o cene zistenej ohodnotením aj fotokópiu znaleckého posudku.“.

10.	 § 13 sa dopĺňa odsekom 4, ktorý znie:
„(4) Pokiaľ vlastník predmetu dražby, ako aj osoba, ktorá má predmet dražby v držbe, alebo nájomca neumožní riadnu obhliadku predmetu dražby, bude obhliadka vykonaná v rámci možností.“. 

11.	Za § 13 sa vkladajú nové § 13a a 13b, ktoré znejú:

„§ 13a

(1) Dražobník je pri príprave dražby oprávnený nahliadať do spisu a ďalších dokladov orgánov štátnej správy a orgánov územnej samosprávy a do spisov súdu alebo rozhodcu týkajúcich sa predmetu dražby v rovnakom rozsahu ako vlastník, ako aj do listín týkajúcich sa predmetu dražby v držbe vlastníka. Vlastník je povinný poskytnúť dražobníkovi na tento účel nevyhnutnú súčinnosť. 
(2) Ustanovenie odseku 1 sa použije len v prípade, že sa dražobník preukáže uzavretou zmluvou o vykonaní dražby s úradne osvedčeným podpisom navrhovateľa dražby.
(3) Vlastník predmetu dražby alebo iná osoba, ktorá má akékoľvek právo k predmetu dražby, sú povinní bez zbytočného odkladu oznámiť dražobníkovi na jeho žiadosť akékoľvek skutočnosti, ktoré sú im známe o stave predmetu dražby, ako aj o právach a záväzkoch viaznucich na predmete dražby. 
(4) Veriteľ je povinný na žiadosť dražobníka poskytnúť potrebnú súčinnosť na zistenie pravosti a výšky pohľadávky.

§ 13b

(1) Dražobník je povinný zachovávať mlčanlivosť o všetkých skutočnostiach, o ktorých sa pri výkone svojej činnosti dozvedel, ak tento zákon (§ 17 ods. 9) alebo osobitný predpis neustanovuje inak. 
(2) Ak tento zákon alebo osobitný predpis neustanovuje inak, povinnosti zachovávať mlčanlivosť môže dražobníka zbaviť osoba, ak ide o údaj, ktorý sa týka jej oprávneného záujmu. 
	(3) Povinnosť zachovávať mlčanlivosť podľa odseku 1 trvá aj po zániku oprávnenia na prevádzkovanie činnosti dražobníka.“.

12.	V § 16 odsek 3 znie:
„(3) Ak je navrhovateľom dražby záložný veriteľ, zmluva o vykonaní dražby musí ďalej obsahovať označenie vlastníka predmetu dražby a dôvod konania dražby. Ak v záložnej zmluve bola dohodnutá suma ako najnižšie podanie pre prípad konania dobrovoľnej dražby, v zmluve o vykonaní dražby musí byť najnižšie podanie uvedené najmenej v tejto sume, ak tento zákon neustanovuje inak.  Prílohou zmluvy je aj písomné vyhlásenie záložného veriteľa o pravosti, výške a splatnosti pohľadávky, pre ktorú sa navrhuje výkon záložného práva a o tom, že predmet dražby je možné dražiť (§ 7 ods. 2). V prípade, ak sa navrhuje výkon záložného práva predajom spoluvlastníckeho podielu k veci, musia byť v zmluve uvedení aj ostatní spoluvlastníci; s výnimkou spoluvlastníkov k spoločným častiam bytového domu, k spoločným zariadeniam domu, k príslušenstvu, k pozemku zastavanom domom a k priľahlému pozemku12a).“.

	Poznámka pod čiarou k odkazu 12a znie:
„12a) Zákon č. 182/1993 Z. z. o vlastníctve bytov a nebytových priestorov v znení neskorších predpisov.“.

13.	V § 16 sa za odsek 3 vkladá nový odsek 4, ktorý znie:
 	„(4) Vo veciach zákonného záložného práva a v prípadoch, ak je predmetom dražby alebo opakovanej dražby byt alebo dom, v ktorom má dlžník hlásený trvalý pobyt podľa osobitného predpisu12b, najnižšie podanie nemôže byť nižšie ako ¾ hodnoty predmetu dražby určenej znaleckým posudkom.“.

Poznámka pod čiarou k odkazu 12b znie:
„12b) § 3 Zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov.“.

Doterajšie odseky 4 až 7 sa označujú ako odseky 5 až 8.

14.	V § 16 ods. 5 sa na konci pripájajú tieto slová:
„to neplatí v prípadoch, ak zo zákona vyplýva najnižšie podanie.“.

15.	V § 17 ods. 1 písm. a) sa na konci pripájajú slová „a navrhovateľa dražby.“

16.	§ 17 ods. 1 sa dopĺňa písmenom l), ktoré znie:
„l) poučenie o možnosti podania žaloby o určenie neplatnosti dražby v lehote troch mesiacov od konania dražby.“.

17.	V § 17 ods. 3 sa na konci pripája táto veta: 
“Oznámenie o dražbe zašle dražobník bez zbytočného odkladu aj ministerstvu na zverejnenie v Obchodnom vestníku.“.

18.	V § 17 ods. 5 sa vypúšťa písmeno j).

19.	V § 17 sa za odsek 5 vkladá nový odsek 6, ktorý znie: 
“(6) Ak sa má doručiť oznámenie o dražbe podielovým spoluvlastníkom v bytovom dome alebo spoločenstvu vlastníkov bytov alebo správcovi bytového domu, dražobník môže oznámenie o dražbe doručiť aj vyvesením oznámenia o dražbe v spoločných priestoroch bytového domu alebo požiadať o vyvesenie oznámenia o dražbe spoločenstvo vlastníkov bytov alebo správcu bytového domu. Spoločenstvo vlastníkov bytov alebo správca bytového domu sú povinní na žiadosť dražobníka oznámenie o dražbe vyvesiť v spoločných priestoroch bytového domu, kde sa predmet dražby nachádza.“.

Doterajšie odseky 6 až 7 sa označujú ako odseky 7 až 8.

20.	§ 17 sa dopĺňa odsekom 9, ktorý znie:
 „(9) Dražobník je povinný na žiadosť dlžníka alebo vlastníka predmetu dražby oznámiť výšku pohľadávky s vyčísleným príslušenstvom a nákladmi dražby. Dražobník je oprávnený toto oznámenie neposkytnúť, ak žiadateľ odmietne preukázať svoju totožnosť.“.

21.	V § 18 sa na konci prvej vety bodka nahrádza bodkočiarkou a pripájajú sa tieto slová:
„to neplatí v prípade zmeny notára, ak notárovi uvedenému v oznámení o dražbe bráni prekážka v účasti na dražbe.“.

22.	V § 18 sa v druhej vete za slová „To neplatí“ vkladajú slová „ani v prípade.“.

23.	Doterajší text § 18 sa označuje ako odsek 1 a dopĺňa sa odsekom 2, ktorý znie:
„(2) „Ak bolo oznámenie od dražbe zverejnené v Obchodnom vestníku podľa § 17 ods. 3, dražobník v ňom bez zbytočné odkladu zverejní aj zmeny v oznámení o dražbe.“.

24.	V § 19 ods. 1 písm. d) sa vypúšťajú slová „v § 13.“
Upustenie od dražby je zamerané predovšetkým na ochranu vlastníka veci, pokiaľ sám znemožnil obhliadku, bolo by nelogické , aby sa preto upustilo od dražby. 

25.	V § 19 ods. 1 písm. h) sa za slovo „bolo“ vkladajú  slová „navrhovateľovi dražby alebo dražobníkovi“.

26.	V § 19 sa odsek 1 dopĺňa písmenom k), ktoré znie:
„k) ak je navrhovateľom dražby záložný veriteľ a dlžník alebo vlastník predmetu dražby pred dražbou zloží dražobníkovi na účely splnenia dlhu sumu rovnajúcu sa pohľadávke s príslušenstvom vrátane nákladov dražby v rozsahu, v akom je povinný ich znášať, miesto zloženia sumy sa v takom prípade považuje za miesto plnenia.“.

27.	V § 20 ods. 7 sa na konci vypúšťajú slová „(§ 16 ods. 4)“.

28.	V § 20 odsek 14 znie:
„(14) Ak ide o dražbu bytu, domu, inej nehnuteľnosti, podniku alebo jeho časti alebo ak najnižšie podanie hnuteľných vecí, práv a iných majetkových hodnôt presiahne sumu 1000 000 Sk, musí byť priebeh dražby osvedčený notárskou zápisnicou, v ktorej notár uvedie povinnosť podľa § 29 ods. 2 prvá veta.“. 

29.	V § 21 ods. 1 sa za tretiu vetu vkladá táto veta:
„Ak bolo oznámenie o dražbe zverejnené v Obchodnom vestníku podľa § 17 ods. 3, dražobník v ňom bez zbytočného odkladu zverejní aj oznámenie o zmarení dražby.“.

30.	V § 21 ods. 2 sa za prvú vetu vkladajú táto veta:
„Právoplatným rozsudkom o neplatnosti dražby v konaní vedenom proti navrhovateľovi dražby alebo vydražiteľovi zanikajú účinky dražby ku dňu príklepu s účinkami pre všetky osoby, ktorých sa týka dražba ako aj pre osoby, ktoré nadobudli vec po vydražiteľovi. V prípade spoločnej dražby bude neplatná len tá časť dražby, ktorej sa takýto rozsudok týka (§ 23).“.

31.	V § 21 odsek 3 znie:
„(3) Osoba, ktorá požiadala súd o neplatnosť dražby, je povinná oznámiť príslušnej správe katastra začatie konania o neplatnosť dražby.“.

32.	V § 22 ods. 4 sa za prvú vetu vkladá táto veta:
„Ak bolo oznámenie o dražbe zverejnené v Obchodnom vestníku podľa § 17 ods. 3, dražobník v ňom bez zbytočného odkladu zverejní aj oznámenie o konaní opakovanej dražby (s náležitosťami podľa § 17 ods. 1 písm. a) až f).“.

33.	§ 24 ods. 2 sa dopĺňa písmenom h), ktoré znie:
„h) námietky proti priebehu dražby.“.

34.	V § 24 ods. 4 sa za slovo „a“ vkladajú slová „v prípade vydraženia aj“.

35.	V § 24 odsek 7 znie:
„(7) Zápisnicu o vykonanej dražbe zašle dražobník bezodkladne po zaplatení ceny dosiahnutej vydražením osobám uvedeným v § 17 ods. 5.“.

36.	V § 24 ods. 8 sa slová „2 až 6“ nahrádzajú slovami „2 až 7.“

37.	V § 24 ods. 9 sa na konci pripája táto veta:
„Rovnaké údaje dražobník zverejní aj v Obchodnom vestníku, v prípade, že v ňom bolo zverejnené oznámenie o dražbe podľa § 17 ods. 3.“.

38.	V § 25 odsek 1 znie:
„(1) Ak nie je v zmluve o vykonaní dražby dohodnuté inak, náklady dražby sa hradia z výťažku dražby. Ak je navrhovateľom dražby záložný veriteľ, náklady dražby sa hradia z výťažku dražby v rozsahu povinnosti dlžníka alebo vlastníka veci znášať ich náhradu.“. 

39.	V § 25 odsek 2 znie:
„(2) Dlžník alebo vlastník predmetu dražby znáša odmenu dražobníka najviac v rozsahu 10 % z výťažku dražby, nie však viac ako 15 % z výšky pohľadávky. Ak sa upustilo od dražby z dôvodu plnenia dlhu, dlžník alebo vlastník predmetu znášajú odmenu dražobníka v rozsahu najviac 3% z vymáhanej pohľadávky a po doručení oznámenia o dražbe vlastníkovi predmetu dražby 10 % z vymáhanej pohľadávky“.

Doterajšie odseky 2 až 4 sa označujú ako odseky 3 až 5.

40.	V § 25 odsek 3 znie:
 „(3) Ak za náklady dražby nezodpovedá iná osoba, ako navrhovateľ dražby, uhradí ich dražobníkovi navrhovateľ dražby, ak nie je v zmluve o vykonaní dražby dohodnuté inak.“.

41.	V § 26 ods. 3 sa vypúšťa druhá veta. 

42.	V § 26 ods. 7 sa slová „3 až 5“ nahrádzajú slovami „4 až 5.“

43.	V § 27 ods. 1 sa na konci pripája táto veta:
„Ku dňu úhrady ceny dosiahnutej vydražením zaniká pohľadávka veriteľa v rozsahu upokojenia veriteľa z výťažku dražby.“. 

44.	V § 28 ods. 2 sa za slová „notárskej zápisnice“ dopĺňajú slová „po zaplatení ceny dosiahnutej vydražením“.

45.	V § 29 ods. 2 prvá veta znie:
„Ak ide o predmet dražby podľa § 20 ods. 14, predchádzajúci vlastník je povinný odovzdať predmet dražby na základe predloženia osvedčeného odpisu notárskej zápisnice a doloženia totožnosti vydražiteľa podľa podmienok uvedených v oznámení o dražbe bez zbytočných prieťahov.“.

46.	V § 29 ods. 4 sa na konci pripája táto veta:
„Ak niektorá osoba odmietne zápisnicu podpísať alebo ju prevziať, táto skutočnosť sa vyznačí v zápisnici; zápisnica sa považuje za odovzdanú aj takejto osobe.“.

47.	§ 29 sa dopĺňa odsekom 7, ktorý znie:
„(7) Ak predchádzajúci vlastník nesplní povinnosť odovzdať predmet dražby podľa § 20 ods. 14 vydražiteľovi, má vydražiteľ právo priamo požiadať súdneho exekútora o vykonanie exekúcie podľa osobitného predpisu17) .“.

Poznámka pod čiarou k odkazu 17 znie:
„17) Zákon NR SR č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov.“.

48.	V § 32 sa za slová „nákladov dražby“ vkladajú slová „a po uspokojení pohľadávky záložného veriteľa.“

49.	Doterajší text § 34 sa označuje ako odsek 1 a dopĺňa sa odsekom 2, ktorý znie:
„(2) V prípade, že predmetom dražby je vec nadobudnutá prevodom   na zabezpečenie pohľadávky,18) na navrhovateľa dražby sa primerane vzťahujú ustanovenia o záložnom veriteľovi a na osobu, ktorá previedla  právo na zabezpečenie pohľadávky, sa primerane vzťahujú ustanovenia o vlastníkovi veci.“.

Poznámka pod čiarou k odkazu 18 znie:
„18) § 553 až 553c Občianskeho zákonníka.“

50.	Príloha k zákonu vrátane nadpisu znie:

Príloha k zákonu č. 527/2002 Z. z. o dobrovoľných dražbách a o doplnení zákona Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov

OZNAČENIE PREDMETU DRAŽBY

DRAŽBA   DRAŽBA  DRAŽBA

	   10 cm___	

Čl. II

	Zákon č. 40/1964 Zb. Občiansky zákonník v znení zákona č. 58/1969 Zb. , zákona č. 131/1982 Zb. , zákona č. 94/1988 Zb. , zákona č. 188/1988 Zb. , zákona č. 87/1990 Zb. , zákona č. 105/1990 Zb. , zákona č. 116/1990 Zb. , zákona č. 87/1991 Zb. , zákona č. 509/1991 Zb. , zákona č. 264/1992 Zb. , zákona Národnej rady Slovenskej republiky č. 278/1993 Z.z. , zákona Národnej rady Slovenskej republiky č. 249/1994 Z.z. , zákona č. 153/1997 Z.z. , zákona č. 211/1997 Z.z. , zákona č. 252/1999 Z.z. , zákona č. 218/2000 Z.z. , zákona č. 261/2001 Z.z. , zákona č. 281/2001 Z.z. , zákona č. 23/2002 Z.z. , zákona č. 34/2002 Z.z. , zákona č. 95/2002 Z.z. , zákona č. 184/2002 Z.z. , zákona č. 215/2002 Z.z. , zákona č. 526/2002 Z.z. , zákona č. 504/2003 Z.z. , zákona č. 515/2003 Z.z. , zákona č. 150/2004 Z.z. , zákona č. 404/2004 Z.z. , zákona č. 635/2004 Z.z. , zákona č. 171/2005 Z.z. , zákona č. 266/2005 Z.z. , zákona č. 336/2005 Z.z., zákona č. 118/2006 Z.z. , zákona č. 188/2006 Z. z. a zákona č. 84/2007 Z. z. sa mení a dopĺňa takto:

1.	§ 52 znie:
„§ 52

(1) Spotrebiteľskými zmluvami sú tie, ktoré uzatvára dodávateľ s mnohými spotrebiteľmi a je obvyklé, že spotrebiteľ obsah zmluvy podstatným spôsobom neovplyvňuje.
	(2)  Ustanovenia o spotrebiteľských zmluvách ako aj všetky iné ustanovenia, ktorých účelom je ochrana spotrebiteľa, sa použijú vždy, ak je to na prospech zmluvnej strany, ktorá je spotrebiteľom. Odlišné zmluvné dojednania, alebo dohody, ktorých obsahom alebo účelom je obchádzanie tohto ustanovenia, sú neplatné. 
	(3) Dodávateľ je osoba, ktorá pri uzatváraní a plnení spotrebiteľskej zmluvy koná v rámci predmetu svojej obchodnej alebo inej podnikateľskej činnosti.
	(4) Spotrebiteľom je osoba, ktorá pri uzatváraní a plnení spotrebiteľskej zmluvy nekoná v rámci predmetu svojej obchodnej činnosti alebo inej podnikateľskej činnosti.“.

2.	V § 53 sa odsek 3 dopĺňa písmenami k) a l), ktoré znejú:
„k) požadujú od spotrebiteľa, ktorý nesplnil svoj záväzok, aby zaplatil neprimerane vysokú sumu ako sankciu spojenú s nesplnením jeho záväzku,
l) obmedzujú prístup k dôkazom alebo ukladajú spotrebiteľovi povinnosť niesť dôkazné bremeno, ktoré by podľa práva, ktorým sa riadi zmluvný vzťah, mala niesť iná zmluvná strana.“.

3.	§ 151l sa dopĺňa odsekom 4, ktorý znie:
„(4) Záložný veriteľ je povinný jedno vyhotovenie oznámenia o začatí výkonu záložného práva zaslať príslušnej správe katastra, ktorá začatie výkonu záložného práva vyznačí v katastri nehnuteľností .“.

4.	§ 151md ods. 1 sa dopĺňa písmenom i), ktoré znie:
„i) ak sa vykonalo záložné právo, bez ohľadu na rozsah uspokojenia veriteľa.“.

5.	Za § 545 sa vkladá nový § 545a, ktorý znie:

„§ 545a

Neprimerane vysokú zmluvnú pokutu môže súd znížiť s prihliadnutím na hodnotu a význam zabezpečovanej povinnosti. Ak veriteľ nie je oprávnený požadovať náhradu škody spôsobenej porušením povinnosti, na ktorú sa zmluvná pokuta vzťahuje, súd prihliadne aj na výšku škody, ktorá porušením povinnosti vznikla a na to, o koľko zmluvná pokuta presahuje rozsah vzniknutej škody.“.

6.	§ 553 vrátane nadpisu znie:

„Zabezpečovací prevod práva
§ 553

(1) Splnenie záväzku možno zabezpečiť dočasným prevodom práva dlžníka alebo tretej osoby v prospech veriteľa (zabezpečovací prevod práva). Pri zabezpečovacom prevode vlastníckeho práva sa dočasne prevádza vlastníctvo k prevádzanej veci podľa všeobecných ustanovení o nadobudnutí vlastníctva zmluvou (§ 133)
(2) Ak je prevádzané právo zapísané v katastri alebo v inom verejnom registri, veriteľ je povinný obstarať vyznačenie dočasného prevodu práva v katastri alebo v inom verejnom registri. 
 (3) Uspokojením zabezpečenej pohľadávky prechádza právo späť na toho, kto ho previedol.
(4) Pri zabezpečovacom prevode práva cenných papierov sa postupuje primerane podľa osobitného predpisu3fa).“.
 
Poznámka pod čiarou k odkazu 3fa znie:
„3fa) Zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov.“.

7.	Za § 553 sa vkladajú nové § 553a až § 553e, ktoré znejú:

„§ 553a

(1) Zmluva o zabezpečovacom prevode práva sa musí uzatvoriť písomne. 
 (2) Zmluva o zabezpečovacom prevode práva musí obsahovať vymedzenie zabezpečeného záväzku a označenie práva, ktoré sa prevádza v prospech veriteľa, práva a povinnosti účastníkov zmluvy k prevedenému právu počas trvania zabezpečovacieho prevodu, jeho ocenenie v peniazoch, spôsob výkonu zabezpečovacieho prevodu práva a najnižšie podanie pre prípad dobrovoľnej dražby; ak sa prevádza právo inej osoby ako dlžníka, zmluva o zabezpečovacom prevode práva musí obsahovať tiež označenie dlžníka. 

§ 553b

(1) Až do zániku zabezpečovacieho prevodu práva veriteľ nie je oprávnený prevedené právo previesť ďalej na inú osobu, ani ho inak zaťažiť v prospech inej soby. Ak je predmetom zmluvy o zabezpečovacom prevode práva nehnuteľnosť, správa katastra vyznačí túto skutočnosť v katastri nehnuteľností.3g)
(2) Ak zabezpečovací prevod práva spočíva v prevode vlastníckeho práva k veci a veriteľ je jej držiteľom, je povinný prevedenú vec chrániť pred poškodením, stratou a zničením. Ak je držiteľom veci dlžník, platí táto povinnosť pre neho obdobne.

Poznámka pod čiarou k odkazu 3g znie:
„3g) § 44 ods. 1 vyhlášky č. 79/1996 Z. z. , ktorou sa vykonáva zákon Národnej rady Slovenskej republiky o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov.“.

§ 553c

	(1) Ak zabezpečený záväzok nie je riadne a včas splnený, je veriteľ oprávnený zabezpečené právo speňažiť spôsobom uvedeným v zmluve alebo dražbou podľa osobitného zákona (začatie výkonu zabezpečovacieho prevodu práva).

	(2) Dohody, ktorých obsahom alebo účelom je uspokojenie veriteľa tým, že si natrvalo ponechá prevedené právo uzavreté pred splatnosťou zabezpečenej pohľadávky, sú neplatné. 

	(3) Začatie výkonu zabezpečovacieho prevodu práva je veriteľ povinný písomne oznámiť osobe, ktorá zabezpečenie poskytla a dlžníkovi aspoň 30 dní vopred. 

	(4) Ak je dohodnutý iný spôsob výkonu zabezpečovacieho prevodu práva ako speňažením na dražbe podľa osobitného predpisu,3e) je veriteľ povinný pri výkone svojho práva postupovať s náležitou starostlivosťou tak, aby právo previedol za cenu, za ktorú sa rovnaké alebo porovnateľné právo za porovnateľných podmienok zvyčajne prevádza, inak zodpovedá osobe, ktorá zabezpečenie poskytla za škodu, ktorú tým spôsobí. 
 
	(5) Ak výťažok dosiahnutý vykonaním zabezpečovacieho práva prevyšuje zabezpečenú pohľadávku a jej príslušenstvo, veriteľ je povinný bez zbytočného odkladu vydať osobe, ktorá zabezpečenie poskytla tú časť výťažku, ktorá po odpočítaní nevyhnutne a účelne vynaložených nákladov v súvislosti s výkonom zabezpečovacieho prevodu práva prevyšuje zabezpečenú pohľadávku a jej príslušenstvo.

§ 553d

(1)	Zánikom zabezpečovaného záväzku prechádza právo späť na osobu, ktorá zabezpečenie poskytla. Veriteľ je povinný bez zbytočného odkladu vec v jeho držbe vydať a ak niet odlišnej dohody spolu s tým, čo k nej pribudlo.  
(2) Veriteľ má právo na náhradu nákladov účelne vynaložených v súvislosti s výkonom zabezpečovacieho prevodu práva.

§ 553e

Na zabezpečovací prevod práva sa primerane použijú ustanovenia § 151j ods. 2, § 151l ods. 4, § 151m ods. 2 , 3, 4, 7, 9, § 151mb ods. 1, § 151md ods. 2 a 3.“.

8.	§ 554 vrátane nadpisu znie:                                                                   

„§ 554
Zabezpečovacie postúpenie pohľadávky

(1)	Pohľadávku možno zabezpečiť postúpením pohľadávky na veriteľa (zabezpečovacie postúpenie pohľadávky), ak to osobitný predpis nevylučuje.
(2)	Na zabezpečovacie postúpenie pohľadávky sa primerane vzťahujú ustanovenia o zabezpečovacom prevode práva a ustanovenia o postúpení pohľadávky.“.

9.	V § 658 ods. 1 sa na konci pripájajú tieto slová:
„najviac vo výške ustanovenej osobitným predpisom. Ak si strany dohodnú vyššie úroky, za dohodnutú sa považuje výška najviac prípustná.“

Čl. III

            Zákon č. 513/1991 Zb. Obchodný zákonník v znení zákona č. 264/1992 Zb., zákona č. 600/1992 Zb., zákona Národnej rady Slovenskej republiky č. 278/1993 Z. z., zákona Národnej rady Slovenskej republiky č. 249/1994 Z. z., zákona Národnej rady Slovenskej republiky č. 106/1995 Z. z., zákona Národnej rady Slovenskej republiky č. 171/1995 Z. z., zákona Národnej rady Slovenskej republiky č. 58/1996 Z. z., zákona Národnej rady Slovenskej republiky č. 317/1996 Z. z., zákona Národnej rady Slovenskej republiky č. 373/1996 Z. z., zákona č. 11/1998 Z. z., zákona č. 127/1999 Z. z., zákona č. 263/1999 Z. z., zákona č. 238/2000 Z. z., zákona č. 147/2001 Z. z., zákona č. 500/2001 Z. z., zákona č. 426/2002 Z. z., zákona č. 510/2002 Z. z., zákona č. 526/2002 Z. z., zákona č. 530/2003 Z. z. zákona č. 432/2004 Z. z., zákona č. 315/2005 Z. z., zákona č. 19/2007 Z. z. a zákona č. 84/2007 Z. z. sa mení a dopĺňa takto:
1.   V § 262 ods. 1 sa na konci pripájajú tieto vety:

„Pokiaľ takáto dohoda smeruje k zhoršeniu právneho postavenia účastníka zmluvy, ktorý nie je podnikateľom, je neplatná. Ustanovenia o spotrebiteľských zmluvách podľa Občianskeho zákonníka sa použijú primerane.“.

2.  V § 369 sa na konci pripája táto veta: 
“Výška úrokov z omeškania dohodnutých v zmluve nesmie presiahnuť sumu, ktorá sa použije pre prípad, že sa  strany na výške úrokov z omeškania nedohodli.“.
3.  § 499 sa dopĺňa odsekom 2, ktorý znie:
„(2) Na úver poskytovaný v prospech dlžníka ktorý je spotrebiteľom sa použijú primerane ustanovenia osobitného predpisu.“.

Čl. IV

Zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení zákona č. 211/1997 Z. z., zákona č. 353/1997 Z. z., zákona č. 235/1998 Z. z., zákona č. 240/1998 Z. z., zákona č. 280/1999 Z. z., nálezu Ústavného súdu Slovenskej republiky č. 415/2000 Z. z., zákona č. 291/2001 Z. z., zákona č. 32/2002 Z. z., zákona č. 356/2003 Z. z., zákona č. 514/2003 Z. z., zákona č. 589/2003 Z. z., zákona č. 613/2004 Z.  z.,  nálezu Ústavného súdu Slovenskej republiky č. 125/2005 Z. z., zákona č. 341/2005 Z. z. a zákona č. 585/2006 Z. z. sa mení a dopĺňa takto:

1.	   V § 41 ods. 2 písm. c) sa na konci pripájajú tieto slová:
„alebo notárskych zápisníc o priebehu dražby podľa osobitného zákona,4eaa)“

Poznámka pod čiarou k odkazu 4eaa znie:
„4eaa) § 20 ods. 14 zákona č. 527/2002 Z. z. o dobrovoľných dražbách a o doplnení zákona Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov.“.

2.	V § 193 písm. c) sa za slovo „súd“ pripájajú slová „a mimosúdne písomnosti, ak to ustanovuje osobitný predpis.“.

Čl. V
	Zákon č. 575/2001 Z.z. o organizácii činnosti vlády a organizácii ústrednej štátnej správy v znení zákona č. 143/2002 Z.z. , zákona č. 411/2002 Z.z. , zákona č. 465/2002 Z.z. , zákona č. 139/2003 Z.z. , zákona č. 453/2003 Z.z. , zákona č. 523/2003 Z.z. , zákona č. 215/2004 Z.z. , zákona č. 351/2004 Z.z. , zákona č. 405/2004 Z.z. , zákona č. 585/2004 Z.z., zákona č. 654/2004 Z.z. , zákona č. 78/2005 Z.z. , zákona č. 172/2005 Z.z. , zákona č. 474/2005 Z.z., zákona č. 231/2006 Z.z. a zákona č. 678/2006 Z. z. sa mení a dopĺňa takto:

	 V § 13 sa za odsek 3 vkladá nový odsek 4, ktorý znie:
„(4) Ministerstvo spravodlivosti Slovenskej republiky vykonáva v zákonom ustanovenom rozsahu kontrolu nad dodržiavaním podmienok organizovania a priebehu dražieb.“.
Doterajšie odseky 4 až 6 sa označujú ako odseky 5 až 7. 

Čl. VI
Zákon č. 258/2001 Z. z. o spotrebiteľských úveroch a o zmene a doplnení zákona Slovenskej národnej rady č. 71/1986 Zb. o Slovenskej obchodnej inšpekcii v znení neskorších predpisov sa mení a dopĺňa takto:

1.  V § 3 sa vkladá nový odsek 9, ktorý znie:
„(9) Ročná percentuálna miera nákladov nesmie presiahnuť päť násobok základnej úrokovej sadzby určenej Národnou bankou Slovenska.“ 
2.  V § 4 odsek 7 znie:
„(7) Veriteľ nemôže v súvislosti s poskytnutím spotrebiteľského úveru od spotrebiteľa alebo inej osoby požadovať, aby sa zmenkovo, či šekovo zaviazali a zodpovedá za všetku škodu, ktorú spotrebiteľovi z takejto zmenky, či šeku vznikne. Spotrebiteľ môže vždy od veriteľa požadovať vydanie zmenky, či šeku, ktoré boli vystavené či prijaté v rozpore s týmto ustanovením.“.

Čl. VII

Tento zákon nadobúda účinnosť dňa 1. januára 2008.